Forud for mødet var det ventet, at forsvarspolitik ville blive diskuteret. Donald Trump har udtrykt kritik af, at mange Nato-lande efter hans opfattelse ikke økonomisk bidrager nok til forsvarsalliancen. Det emne kom Lars Løkke Rasmussen selv ind på under mødet, siger han:

- Vi havde en god samtale om det, det danske forsvar leverer. Man kan ikke beskylde os for at overforbruge på millitærområdet, men det vi bruger, bruger vi godt, siger Lars Løkke Rasmussen og nævner, at der er planer om at bruge flere penge på forsvaret:

- Jeg oplevede ikke yderligere formaninger ud over det, siger han.